MINCE NA DNE LESNÝCH STUDNÍ

šum starých borovíc

vôňa živice

praskanie halúzky

v podvečernom šere

chodník kľukatý

ako chrbát hada

na ňom tvoje nohy

v objatí kanád

koľkokrát si tou cestou šiel

toľkokrát si ožil

iba celta

starý kabát

vo vrecku rozsypaný tabak

z požičaných cigariet

v srdci všetko

čo si prežil

a tváre kamarátov

tie večne platné mince

zo dna lesných studní

kam vedú iba

cestičky hadov

Poezie nad 23 let

1. místo – Eva Kováčová – Seppä